PMIndiaData/PMIndiaSum huggingface dataset:
బకాయి జీతాల చెల్లింపు, వి ఆర్ ఎస్ /వి ఎస్ ఎస్ లను ప్రవేశపెట్టడం మరియు ట్రాక్టర్ విభాగం కార్యకలాపాల మూసివేయడానికి గాను హెచ్ ఎమ్ టి లిమిటెడ్ కు బడ్జెటరీ మద్దతును అందించేందుకు మంత్రివర్గం ఆమోదం

బకాయి జీతం/వేతనాలు, ఇతరత్రా ఉద్యోగి సంబంధ బాకీల చెల్లింపు నిమిత్తం హెచ్ ఎమ్ టి లిమిటెడ్ (హెచ్ ఎమ్ టి ఎల్ ) కు బడ్జెటరీ సహాయాన్ని అందించే ప్రతిపాదనకు కేంద్ర మంత్రివర్గం ఆమోదం తెలిపింది. అంతేకాకుండా 2007 నోషనల్ పే స్కేల్స్ వర్తించే ఆకర్షణీయమైన విఆర్ఎస్ / విఎస్ఎస్ ను ఇవ్వజూపడం ద్వారా హెచ్ ఎమ్ టి ట్రాక్టర్ డివిజన్ ను మూసివేయాలనే ప్రతిపాదనకు కూడా మంత్రివర్గం ఆమోద ముద్ర వేసింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. బకాయి జీతం, వేతనాలు ఇంకా చట్టబద్ధ బకాయిల చెల్లింపు, విఆర్ఎస్/ విఎస్ఎస్ అనుగ్రహ పూర్వక చెల్లింపులకు తోడు బ్యాంకు, రుణదాతలు వగైరాలకు ట్రాక్టర్ డివిజన్ అప్పులను తీర్చివేయడం కోసం మొత్తం రూ. 718.72 కోట్ల ఆర్థిక భారం పడనుంది. బెంగళూరు, కోచిలలో హెచ్ ఎమ్ టి కి ఉన్న కొద్దిపాటి భూములను విశాల ప్రజాహితం కోసం ఉపయోగించడానికి గాను వేరు వేరు ప్రభుత్వ ఎన్ టిటీలకు బదలాయించేందుకు కూడా మంత్రివర్గం తన ఆమోదాన్ని తెలియజేసింది. పూర్వరంగం: భారత ప్రభుత్వ భారీ పరిశ్రమలు, పబ్లిక్ ఎంటర్ ప్రైజెస్ మంత్రిత్వశాఖ ఆధీనంలోని హెచ్ ఎమ్ టి లిమిటెడ్ (హెచ్ ఎమ్ టి ఎల్) ఒక కేంద్ర ప్రభుత్వ సంస్థగా 1953లో బెంగళూరులో ఏర్పాటయింది. దేశంలో పారిశ్రామిక మహా భవనాన్ని నిర్మించేందుకు అవసరమైన మెషీన్ టూల్స్ ను అందించే ధ్యేయంతో ఈ సంస్థను నెలకొల్పారు. దేశ ఇంజినీరింగ్, తయారీ సామర్థ్యాలను తీర్చిదిద్దడంలో హెచ్ ఎమ్ టి కీలకమైన పాత్రను పోషించింది. 1990 వ దశకంలో ఉదారవాద ఆర్థిక విధానం తెర మీదకు వచ్చిన తరువాత కంపెనీ పనితీరు క్షీణించడం మొదలుపెట్టింది. వ్యయాలు పెరగడం, అంతర్జాతీయ సంస్థల నుండి గట్టి పోటీ ఎదురుకావడం, దిగుమతి వస్తువులు తక్కువ ధరలకు అందుబాటులోకి రావడం కూడా ఈ పరిణామానికి దారితీశాయి. కంపెనీ క్షీణ దశను అరికట్టడం కోసం గతంలో అనేక ప్రయత్నాలు జరిగినప్పటికీ, సంస్థ తన దిశను మార్చుకోవడంలో సఫలం కాలేకపోయింది. ఆర్డర్లు లోపించడం, సామర్ధ్యాన్నిసరిగ్గా వినియోగించుకోలేకపోవడం, వర్కింగ్ కేపిటల్ పరమైన ఇబ్బందులు తలెత్తడంతో కంపెనీకి లాభాలు ఆర్జించిపెడుతూ వచ్చిన ట్రాక్టర్ల వ్యాపారం సన్నగిలింది. మార్కెట్ షేర్ అంతగా లేని ట్రాక్టర్ వ్యాపారాన్ని కొనసాగించడం ఆర్థికంగా లాభదాయకం కాదేమోనన్న అభిప్రాయానికి వచ్చారు. ట్రాక్టర్ వ్యాపారాన్ని మూసివేయడమే వివేకవంతమైన పని అని, కీలకమైన మెషిన్ టూల్స్ కార్యకలాపాలపైనే శ్రద్ధ తీసుకోవాలని భావించారు. ట్రాక్టర్ డివిజన్ క్రమం తప్పకుండా నష్టాలనే మిగులుస్తూ వచ్చింది. తన ఉద్యోగులకు జీతాలు, ఇంకా చట్టబద్దమైన ఇతర బకాయిలను చెల్లించడంలో విఫలమైంది. పింజోర్ కేంద్రంగా పని చేస్తున్న ట్రాక్టర్ డివిజన్ ఉద్యోగులకు 2014, జులై నుండి జీతాలు చెల్లించడం లేదు. అంతేకాకుండా వారికి ఇవ్వవలసిన ఇతర చట్టబద్ధ బకాయిలు 2013, నవంబర్ నుండి పేరుకుపోయాయి. హెచ్ ఎమ్ టి ఎల్ కు చెందిన ఇతర డివిజన్ (కార్పొరేట్ ప్రధాన కార్యాలయం, కామన్ సర్వీస్ డివిజన్ మరియు ఔరంగాబాద్ లోని ఫుడ్ ప్రాసెసింగ్ మెషినరీ యూనిట్)లకు చెందిన ఉద్యోగుల విషయంలోను చట్టబద్ధ బకాయిలు (టెర్మినల్ బెనిఫిట్స్, పిఎఫ్, గ్రాట్యుటీ, లీవ్ ఎన్ క్యాష్ మెంట్ వంటివి) కూడా పెండింగ్ పడ్డాయి. కంపెనీ పరిస్థితి దిగజారుతూ ఉన్నందువల్ల, జీతం/ వేతనాలు, పదవీ విరమణ బకాయిలు చెల్లించని కారణంగా ఉద్యోగులు ఇక్కట్లకు లోనవుతున్న కారణంగా ఉద్యోగులకు ఆకర్షణీయమైన విఆర్ఎస్ / విఎస్ఎస్ ను ఇవ్వజూపడం, అలాగే వారి బకాయిలను తీర్చివేయడం ద్వారా హెచ్ ఎమ్ టి లిమిటెడ్ కు చెందిన ట్రాక్టర్ డివిజన్ ను మూసివేయాలని నిర్ణయించడమైనది.
పట్నా లో ప్రజా రవాణాకు మరియు సంధానాని కి ఊతం

పట్నా లో ప్రజారవాణా కు, సంధానానికి ఊతాన్ని ఇచ్చేందుకు 13,365.77 కోట్ల రూపాయల వ్యయం తో రెండు కారిడార్ లు (దానాపుర్- మిఠాపుర్, పట్నా జంక్షన్- న్యూ ఐఎస్‌టిటి)గా నిర్మించేందుకు ప్రతిపాదించిన మెట్రో రైల్ ప్రాజెక్టు కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదముద్ర వేసింది. ప్రాజెక్టు వివరాలు: • ఈ ప్రాజెక్టు ను ఐదు సంవత్సరాల లో పూర్త‌ి చేయడం జరుగుతుంది. • దానాపుర్ నుండి మిఠాపుర్ కంటోన్మెంట్ మార్గం కారిడార్ ప‌ట్నా న‌గ‌రం నడిబొడ్డు నుండి వెళ్తుంది. జ‌న‌స‌మ్మ‌ర్దం గ‌ల ర‌జా బ‌జార్‌, స‌చివాల‌యం, ఉన్నత న్యాయస్థానం, న్యాయ విశ్వవిద్యాల‌యం రైల్వేస్టేశన్ ప్రాంతాల‌ ను ఇది జోడిస్తుంది. • ప‌ట్నా జంక్ష‌న్ నుండి ఐఎస్‌బిటి కారిడార్ మార్గం గాంధీ మైదాన్‌, పిఎంసిహెచ్‌, ప‌ట్నా విశ్వ‌విద్యాల‌యం, రాజేంద్ర‌న‌గ‌ర్‌, మ‌హాత్మ గాంధీ సేతు, ట్రాన్స్‌పోర్ట్ న‌గ‌ర్‌, ఐఎస్‌బిటి ల‌ను క‌లుపుతూ వెళ్తుంది. • ఈ మెట్రో రైలు ప్రాజెక్టు ప‌ర్యావ‌ర‌ణ స్నేహపూర్వకంగా ఉంటూ ఆయా ప్రాంతాల నివాసులకు, ప్రయాణికుల కు, పారిశ్రామిక కార్మికులకు, సంద‌ర్శ‌కులకు మరియు ఇతర యాత్రికులకు ప్ర‌జా ర‌వాణా సౌకర్యాన్ని క‌ల్పిస్తుంది. పట్నా మెట్రో ప్రాజెక్టు ముఖ్యాంశాలు: i. దానాపుర్ నుండి మిఠాపుర్ కారిడార్ పొడ‌వు 16.94 కి.మీ. ఇందులో అధిక‌ శాతం (11.20 కి.మీ.) భూగ‌ర్భం గుండా వెళ్తుంది. మరికొంత దూరం (5.48 కి.మీ.) భూమి కి నిర్దిష్ట ఎత్తు గ‌ల మార్గం లో వెళ్తుంది. ఈ రెండు కేంద్రాల మ‌ధ్య 11 స్టేశన్ లు ఉంటాయి. 3 స్టేశన్ లు ఎత్త‌యిన ప్రదేశం లో, మరో 8 స్టేశన్ లు భూగ‌ర్భం లో ఉంటాయి. ii. ప‌ట్నా స్టేష‌న్ నుండి న్యూ ఐఎస్‌బీటీ కారిడార్ పొడ‌వు 14.45 కిలోమీట‌ర్లు కాగా, ఇందులో అధిక‌శాతం (9.9 కి.మీ.) భూమి కి నిర్దిష్ట ఎత్తు లో, పాక్షికం గా (4.55 కి.మీ.) భూగ‌ర్భం గుండా వెళ్తుంది. ఈ మార్గంలోని మొత్తం 12 స్టేష‌న్‌ికుగాను 9 ఎత్త‌యిన ప్ర‌దేశాల్లో, 3 భూగ‌ర్భం లో ఉంటాయి. ప‌ట్నా నగర పరిధి లో ప్రస్తుత జనాభా 26.23 లక్షలు కాగా, పట్నా మెట్రో రైలు ప్రాజెక్టు వల్ల ఈ జనసంఖ్య మొత్తానికీ ప్రత్యక్ష, పరోక్ష ప్రయోజనాలు చేకూరుతాయని అంచనా. మంత్రిమండలి ఆమోదం పొందిన ఈ రెండు కారిడార్ల లో సంఘటిత, సమ్మిశ్ర రవాణా సదుపాయం ఉంటుంది. ఇందులో రైల్వే స్టేశన్ లు, ఐఎస్‌బిటి స్టేశన్ సహా బస్సు లు, మధ్యతరహా ప్రజా రవాణా (IPT), మానవ చోదిత రవాణా (NMT) సదుపాయాలన్నీ భాగం గా ఉంటాయి. వీటన్నింటి ని ఏకీకృతం చేసే రవాణా ఆధారిత ప్రగతి (TOD), ప్రగతి హక్కుల బదిలీ (TDK) యంత్రాంగాల ద్వారా అద్దె లు, ప్రకటన లు, విలువ ఆపాదిత పెట్టుబడులు వంటి మార్గాలలో చార్జీయేతర ఆదాయం లభిస్తుంది. ఈ మెట్రో రైలు కారిడార్ ల వెంబడి ఉన్న నివాస ప్రాంతాల కు ఈ ప్రాజెక్టు వల్ల అత్యధిక లబ్ధి చేకూరనుంది. ముఖ్యం గా పరిసర ప్రాంతాల కు, నగరం లోని వివిధ ప్రాంతాల కు ఈ రైలు ప్రయాణం తో సులువు గా చేరగలిగే సదుపాయం అందుబాటు లోకి వస్తుంది.
భారతదేశం మరియు పోర్చుగల్ లు రెండు సార్లు పన్ను విధించే పద్ధతిని నివారించడం కోసం ఉద్దేశించిన ఒప్పందాన్ని సవరిస్తూ కుదుర్చుకున్న ఒడంబడికల ప్రాథమిక పత్రంపై సంతకాలకు ఆమోదం తెలిపిన మంత్రివర్గం

భారతదేశం మరియు పోర్చుగల్ లు రెండు సార్లు పన్ను విధించే పద్ధతిని నివారించడం కోసం ఉద్దేశించిన ఒప్పందాన్ని సవరిస్తూ కుదుర్చుకున్న ఒడంబడికల ప్రాథమిక పత్రం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్ష‌తన సమావేశమైన కేంద్ర మంత్రివర్గం ఆమోదం తెలిపింది. ఆదాయం పై పన్నులకు సంబంధించిన ఎగవేతలను నిరోధించడానికి కూడా ఈ ఒడంబడికల ప్రాథమిక పత్రం తోడ్పడుతుంది. ఈ ఒడంబడికల ప్రాథమిక పత్రం ఒకసారి అమలులోకి వచ్చిందంటే గనుక ఇటు భారతదేశం, అటు పోర్చుగల్ లు పన్నులకు సంబంధించిన సమాచారాన్ని పరస్పరం ఇచ్చి పుచ్చుకోగలుగుతాయి. దీనితో, పన్ను ఎగవేతలను అడ్డుకోవడంలో రెండు దేశాల పన్నుల సంబంధ అధికారులకు తోడ్పాటు లభించగలదు.
మిషన్ కర్మయోగి ప్రభుత్వం లో మానవ వనరుల నిర్వహణ ను మౌలిక మెరుగుదల ను తీసుకువస్తుందన్న ప్రధాన మంత్రి

సివిల్ సర్వీసులలో సామర్థ్యం పెంపునకు ఉద్దేశించిన జాతీయ కార్యక్రమం ‘మిషన్ కర్మయోగి’ ప్రభుత్వం లో మానవ వనరుల నిర్వహణ ను మౌలిక మెరుగుదల ను తీసుకువస్తుందని ప్ర‌ధాన మంత్రి శ్రీ న‌రేంద్ర మోదీ వరుస ట్వీట్ లలో పేర్కొన్నారు. ఆ వేదిక ప్రభుత్వ ఉద్యోగుల సామర్థ్యాన్ని పెంచేందుకు అత్యాధునిక మౌలిక సదుపాయాల ను పెద్ద ఎత్తున ఉపయోగించుకొంటుందని ఆయన అన్నారు. ‘‘ఐగాట్ (iGOT) వేదిక విధుల ఆధారిత మానవ వనరుల నిర్వహణ కు, నిరంతరం నేర్చుకొంటూ ఉండే పద్ధతి కి మారడానికి వీలు కల్పిస్తుంది. పారదర్శకత్వం ద్వారా, సాంకేతికత ద్వారా ప్రభుత్వ ఉద్యోగుల ను మరింత ఎక్కువ సృజ‌నాత్మకతను, నిర్మాణాత్మక వైఖరిని అనుసరిస్తూ, కొత్త ఆలోచనలు చేసేవారు గా తీర్చిదిద్దడంతో పాటు, వారిని భవిష్యత్తు అవసరాల కు తగినట్లుగా సిద్ధం చేయడం ‘మిషన్ కర్మయోగి’ ధ్యేయం’’ అని ట్వీట్ లలో ప్రధాన మంత్రి వివరించారు.
గురేజ్ లోయ లో భార‌తీయ సైన్యం మ‌రియు బిఎస్ఎఫ్ జ‌వాన్ల‌తో దీపావ‌ళి పండుగను జ‌రుపుకొన్న ప్ర‌ధాన మంత్రి

జ‌మ్ము & క‌శ్మీర్ లోని నియంత్రణ రేఖ‌కు స‌మీపంలో నెల‌కొన్న గురేజ్ లోయ ప్రాంతంలో భార‌తీయ సైన్యానికి మ‌రియు బిఎస్ఎఫ్ కు చెందిన జ‌వాన్ల‌తో క‌ల‌సి ప్ర‌ధాన మంత్రి శ్రీ న‌రేంద్ర మోదీ ఈ రోజు దీపావ‌ళి పండుగ‌ను జ‌రుపుకొన్నారు. అక్క‌డ ఆయన సుమారు రెండు గంట‌ల సేపు గ‌డిపారు. ప్ర‌ధాన మంత్రి స‌రిహ‌ద్దుల‌లో జ‌వాన్ల‌తో క‌ల‌సి దీపావ‌ళిని జ‌రుపుకోవ‌డం ఇప్ప‌టికి ఇది వ‌రుస‌గా నాలుగో సారి. ప్ర‌ధాన మంత్రి జ‌వాన్ల‌కు మిఠాయిలు పంచిపెట్టి, శుభాకాంక్ష‌లు ఇచ్చి పుచ్చుకొన్నారు. జ‌వాన్ల‌ను ఉద్దేశించి ప్ర‌ధాన మంత్రి ప్ర‌సంగిస్తూ, ప్ర‌తి ఒక్క‌రి మాదిరిగానే తాను కూడా త‌న కుటుంబంతో క‌ల‌సి దీపావ‌ళిని జ‌రుపుకోవాల‌ని కోరుకొంటాన‌న్నారు. ఈ కార‌ణంగానే తాను ‘‘త‌న కుటుంబ స‌భ్యులు’’గా ప‌రిగ‌ణించే సాయుధ ద‌ళాల‌కు చెందిన జ‌వాన్ల మ‌ధ్యకు తరలివచ్చిన‌ట్లు ఆయ‌న చెప్పారు. సాయుధ ద‌ళాల జ‌వాన్ల‌తోనూ, సైనికుల‌తోనూ స‌మ‌యాన్ని గ‌డిపేట‌ప్పుడు తాను కొత్త శ‌క్తిని పుంజుకొంటాన‌ని ప్ర‌ధాన మంత్రి అన్నారు. క‌ఠోర ప‌రిస్థితుల‌లో వారు చేస్తున్న త్యాగాన్ని, తపస్సును ఆయ‌న ప్ర‌శంసించారు. ఇక్క‌డ గుమికూడిన జ‌వానులు క్ర‌మం త‌ప్ప‌క యోగాను అభ్య‌సిస్తున్నారన్న సంగతి త‌న దృష్టికి వ‌చ్చిన‌ట్లు ప్ర‌ధాన మంత్రి వెల్ల‌డించారు. ఇది వారి శ‌క్తియుక్తుల‌ను త‌ప్ప‌క పెంచ‌గ‌లిగేదేన‌ని, అంతేకాకుండా వారిని శాంతపరుస్తుందని కూడా ఆయ‌న అన్నారు. ప‌ద‌వీ కాలం ముగిసిన త‌రువాత సాయుధ ద‌ళాల‌ను వీడి వెళ్ళే జ‌వాన్లు త‌ద‌నంత‌ర కాలంలో ప్ర‌వీణులైన యోగా శిక్ష‌కులుగా మార‌వ‌చ్చ‌ని ఆయ‌న చెప్పారు. భార‌త‌దేశం 75వ స్వాతంత్ర్య వార్షికోత్స‌వాన్ని జరుపుకోనున్న 2022వ సంవ‌త్స‌రం క‌ల్లా ప్ర‌తి భార‌తీయ పౌరుడు ఒక కొత్త సంకల్పాన్ని తప్పక తీసుకోవాలి అని ప్ర‌ధాన మంత్రి అన్నారు. నూత‌న ఆవిష్కారాలు చేయ‌వ‌ల‌సిందిగా జ‌వాన్ల‌ను ఆయ‌న ప్రోత్స‌హించారు. ఇలా చేస్తే వారు రోజువారీ నిర్వ‌హించే కార్య భారాలు మ‌రింత సుల‌భం, సుర‌క్షితం అవుతాయ‌ని ఆయ‌న చెప్పారు. ఉత్త‌మ‌మైన నూత‌న ఆవిష్కారాల‌ను ఏ విధంగా సైన్య దినం, నౌకాద‌ళ దినం మ‌రియు వాయుసేన దినం సంద‌ర్భాల‌లో గుర్తించి, పుర‌స్కారాలు అంద‌జేస్తోందీ ఆయ‌న ప్ర‌స్తావించారు. సాధ్య‌మైన అన్ని విధాలుగానూ సాయుధ ద‌ళాల సంక్షేమానికి, అభ్యున్న‌తికి కేంద్ర ప్ర‌భుత్వం నిబ‌ద్ధురాలై ఉన్న‌ట్లు ప్ర‌ధాన మంత్రి తెలిపారు. ద‌శాబ్దాల త‌ర‌బ‌డి ప‌రిష్కారం కాకుండా ఉన్న‌టువంటి వ‌న్ ర్యాంక్‌, వ‌న్ పెన్ష‌న్ ను అమ‌లుచేసిన సంగ‌తిని ఈ సంద‌ర్భంగా ఆయ‌న ప్ర‌స్తావించారు. సైనిక ద‌ళ ప్ర‌ధానాధికారి శ్రీ జ‌న‌ర‌ల్ బిపిన్ రావ‌త్ తో పాటు, సీనియ‌ర్ సైన్యాధికారులు ఈ కార్య‌క్ర‌మంలో పాలు పంచుకొన్నారు. సంద‌ర్శ‌కుల పుస్త‌కంలో ప్ర‌ధాన మంత్రి..: ‘‘మీ ఆప్తుల‌కు దూరంగా ఉంటూ, మాతృభూమిని కాపాడుతూ, త్యాగం యొక్క అత్యున్న‌త సంప్ర‌దాయాల‌ను ప్ర‌ద‌ర్శిస్తూ, దేశ స‌రిహ‌ద్దుల‌లో విధుల‌ను నిర్వ‌హిస్తున్న సైనికులంద‌రూ సాహ‌సానికి మ‌రియు అంకిత భావానికి ప్ర‌తీక‌లుగా నిలుస్తున్నారు. మీతో క‌ల‌సి దీపావ‌ళి పండుగ‌ను జ‌రుపుకొనే అవ‌కాశం నాకు ద‌క్కింది. ఈ ప‌ర్వ‌దినం సంద‌ర్భంలో స‌రిహ‌ద్దుల వ‌ద్ద సాహ‌సికులైన సైనికులు వారి విధులను నిర్వ‌హిస్తుండ‌డం కోట్లాది భార‌తీయుల‌లో ఆశాదీపాన్ని వెలిగిస్తోంది. అంతేకాదు, వారిలో ఒక కొత్త శ‌క్తిని జ‌నింప చేస్తోంది కూడాను. ‘‘న్యూ ఇండియా’’ క‌ల‌ను పండించుకోవ‌డానికి మ‌నంద‌రం క‌లసి ప‌నిచేసే సువ‌ర్ణావ‌కాశం ఇది. ఇందులో సైన్యం కూడా ఒక భాగమే. మీ అంద‌రికీ దీపావ‌ళి శుభాకాంక్ష‌లు’’ అని రాశారు.
భగవాన్ బిర్సా ముండా జయంతి సందర్భంగా ఆయనకు స్మృత్యంజలి ఘటించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ భగవాన్ బిర్సా ముండా జయంతి సందర్భంగా ఆయనకు స్మృత్యంజలి ఘటించారు. “భగవాన్ బిర్సా ముండా జయంతి ని పురస్కరించుకొని ఆయనకు నేను స్మృత్యంజలి ఘటిస్తున్నాను. ఆదివాసీ సముదాయాల సాధికారిత దిశగా ఆయన ప్రదర్శించిన సాహసం, మరియు ఆయన చేసిన ప్రయత్నాలను ఈ సందర్భంగా జ్ఞ‌ప్తికి తెచ్చుకొంటున్నాను” అని ప్రధాన మంత్రి అన్నారు.
లాన్‌బౌల్ పురుషుల టీమ్ ర‌జ‌త ప‌త‌కం సాధించినందుకు అభినంద‌న‌లు తెలిపిన ప్ర‌ధాన‌మంత్రి

బ‌ర్మింగ్‌హామ్ లో జ‌రుగుతున్న‌ 2022 కామ‌న్‌వెల్త్ క్రీడ‌ల‌లో లాన్ బౌల్ పురుషుల టీమ్ ర‌జ‌త ప‌త‌కం సాధించ‌చ‌చినందుకు ప్ర‌ధానమంత్రి సునీల్‌బ‌హ‌దూర్‌, న‌వ‌నీత్‌సింగ్, చంద‌న్‌కుమార్ సింగ్‌, దినేష్ కుమార్ ల‌ను అభినందించారు. ఈ సంద‌ర్భంగా ప్ర‌ధాన‌మంత్రి ఒక ట్వీట్ చేస్తూ, లాన్‌బౌల్ లో ర‌జ‌త‌ప‌త‌కం సాధించిన సునీల్ బ‌హ‌దూర్‌, న‌వ‌నీత్ సింగ్‌, చంద‌న్ కుమార్ సింగ్‌, దినేష్ కుమార్‌ల‌ను చూసి గ‌ర్వ‌ప‌డుతున్నాను. వారి స‌మ‌ష్టి కృషి , ప‌ట్టుద‌ల అద్భుతం. వారి ఉజ్వ‌ల భ‌విష్య‌త్‌కు శుభాకాంక్షలు అని ప్ర‌ధాన‌మంత్రి త‌మ సందేశంలో పేర్కొన్నారు
ప్ర‌ధాన మంత్రి శ్రీ న‌రేంద్ర మోదీ నాయ‌క‌త్వం లో ఎన్నిక‌ల‌ లో విజ‌యం సాధించడం ప‌ట్ల ఆయ‌న‌ కు అభినంద‌న‌లు తెలిపిన చైనా అధ్య‌క్షుడు శ్రీ శీ చిన్ ఫింగ్

ప్ర‌ధాన మంత్రి శ్రీ న‌రేంద్ర మోదీ నాయ‌క‌త్వం లో నేశ‌న‌ల్ డెమోక్రటిక్ అల‌య‌న్స్ ఎన్నిక‌ల‌ కు సంబంధించిన విజ‌యాన్ని సాధించినందుకు పీపుల్స్ రిప‌బ్లిక్ ఆఫ్ చైనా అధ్య‌క్షుడు, శ్రేష్ఠుడు శ్రీ శీ చిన్ ఫింగ్ ఈ రోజు న శ్రీ మోదీ కి అభినంద‌న‌లు తెలియ‌జేస్తూ ఒక లేఖ ను పంపించారని కేంద్ర ప్రభుత్వ విదేశీ వ్యవహారాల మంత్రిత్వ శాఖ ఒక ప్రకటన లో తెలిపింది. ఆ లేఖ లో భార‌త‌దేశం- చైనా సంబంధాల అభివృద్ధి కి శ్రీ మోదీ ఇచ్చిన‌టువంటి ప్రాముఖ్యాన్ని అధ్య‌క్షుడు శ్రీ శీ చిన్ ఫింగ్ ప్ర‌స్తావించారు. అలాగే, ఉభ‌య దేశాల మ‌ధ్య ఉన్న‌టువంటి అభివృద్ధిపరమైన స‌న్నిహిత భాగ‌స్వామ్యాన్ని ఒక కొత్త శిఖ‌రాని కి తీసుకుపోవ‌డం కోసం ప్ర‌ధాన మంత్రి శ్రీ మోదీ తో క‌ల‌సి ప‌ని చేయాల‌న్నది త‌న అభిలాష అని శ్రీ శీ చిన్ ఫింగ్ పేర్కొన్నారు. ఇరు ప‌క్షాల సంయుక్త కృషి తో ఇటీవ‌ల కొన్ని సంవ‌త్సరాలు గా భార‌త‌దేశం- చైనా సంబంధాల లో ప్రగతి సైతం ఒక బ‌ల‌వ‌త్త‌ర‌మైన వేగాన్ని సంత‌రించుకొందంటూ అధ్య‌క్షుడు శ్రీ శీ చిన్ ఫింగ్ సంతృప్తి ని వ్య‌క్తం చేశారు.
సామాజిక భ‌ద్ర‌త‌కు సంబంధించి ఇండియా, బ్రెజిల్ ల మ‌ధ్య ఒప్పందానికి కేబినెట్ ఆమోదం

ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, సామాజిక భ‌ద్ర‌త‌కు సంబంధించి ఇండియా, ఫెడ‌రేటివ్ రిప‌బ్లిక్ ఆఫ్ బ్రెజిల్ ల మ‌ధ్య ఒప్పందంపై సంత‌కానికి త‌న ఆమోదం తెలిపింది. నేప‌థ్యం: స్వ‌ల్ప కాలంపాటు విదేశాల‌ లో ప‌ని చేసే నైపుణ్యం గ‌ల ప‌నివారు, భార‌తీయ ప్రొఫెశన‌ళ్ల ప్ర‌యోజ‌నాల‌ ను ప‌రిర‌క్షించేందుకు, భార‌తీయ కంపెనీల పోటీత‌త్వాన్ని మ‌రింత పెంచేందుకు భార‌త‌దేశం ఇత‌ర దేశాల‌ తో ద్వైపాక్షిక సామాజిక భ‌ద్ర‌తా ఒప్పందాలు (ఎస్‌.ఎస్‌.ఎ)లు కుదుర్చుకుంటున్న‌ది. ఎస్‌.ఎస్‌.ఎ ల వ‌ల్ల‌ స్థూలంగా ఈ కింది మూడు ప్ర‌యోజ‌నాలు ఉంటాయి: i. వ‌ర్క‌ర్లు ద్వంద్వ సామాజిక భ‌ద్ర‌తా చెల్లింపులు చేయ‌న‌వ‌స‌రం లేకుండా చేస్తుంది(డిటాచ్‌మెంట్‌) ii. ప్ర‌యోజ‌నాలు (ఎక్స్‌పోర్ట‌బిలిటీ) రెమిటెన్స్‌లు సుల‌భ‌త‌రం iii. ప్ర‌యోజ‌నాల‌కు సంబంధించిన న‌ష్టాల‌ను తొల‌గించ‌డానికి( టోట‌లైజేశన్‌) కంట్రిబ్యూష‌న్‌కాలాన్ని(ఉభ‌య దేశాల‌లో)అగ్రిగేట్ చేయ‌డం. ఈ ఒప్పందం విదేశాల‌లో ప‌నిచేసే భార‌తజాతీయుల‌కు అంగ‌వైక‌ల్యానికి సంబంధించి బీమా ప్ర‌యోజ‌నాల‌ను కూడా క‌లిగిస్తాయి. ఇప్ప‌టివ‌ర‌కు ఇండియా 18 దేశాల‌తో ఎస్.ఎస్‌.ఎ ల పై సంత‌కాలు చేసింది. బ్రిక్స్ దేశాల‌తో సామాజాక భ‌ద్ర‌తా కార్య‌క్ర‌మాల‌పై ఒప్పందాల విష‌యంలో సంత‌కాలు చేయాల‌న్న అంశంపై జెనీవాలో 2016 జూన్ 9 న జ‌రిగిన‌ బ్రిక్స్ కార్మిక‌, ఉపాధి శాఖ‌మంత్రుల స‌మావేశంలో , 2016 సెప్టెంబ‌ర్ 27-28 తేదీల‌లో న్యూఢిల్లీలో జ‌రిగిన స‌మావేశంలో చ‌ర్చించారు. బ్రిక్స్ దేశౄల‌తో సామాజిక భ‌ద్ర‌తా ఒప్పందాలు కుదుర్చుకునే అవ‌కాశం గురించిన ప్ర‌స్తావ‌న 8వ బ్రిక్స్‌నాయ‌క‌త్వ శిఖరాగ్ర స‌మ్మేళ‌నం గోవా డిక్ల‌రేష‌న్‌లోనూ క‌నిపిస్తుంది. గోవా డిక్ల‌రేష‌న్ స్ఫూర్తిని మ‌రింత ముందుకు తీసుకువెళ్లేందుకు ఇండియా, బ్రెజిల్ దేశాలు 2017 మార్చి 13-16 మ‌ధ్య బ్రెసీలియాలో ఎస్‌.ఎస్‌.ఎ ల‌పై సంప్ర‌దింపులు జ‌రిపాయి. సంత‌కాలు జ‌రిగిన ఒప్పందం స‌మాచారం సంబంధిత ప‌క్షాల కోసం మంత్రిత్వ‌శాఖ వెబ్‌సైట్‌లో , ఎంప్లాయీస్ ప్రావిడెంట్‌ఫండ్ ఆర్గ‌నైజేష‌న్ వెబ్‌సైట్ లో పొందుప‌ర‌చ‌నున్నారు. దీనివ‌ల్ల వారు స‌ర్టిఫికేట్ ఆఫ్ క‌వ‌రేజ్ పొంద‌డానికి , తద్వారా ద్వంద్వ సామాజిక భ‌ద్ర‌తా కంట్రిబ్యూష‌న్లు చేయ‌కుండా ఉండ‌డానికి వీలు క‌లుగుతుంది. ప్ర‌స్తుతం ఇండియాలో 1000 మంది బ్రెజిలియ‌న్లు నివ‌శిస్తున్నారు. 4700 మంది భార‌తీయుల బ్రెజిల్ లో నివ‌శిస్తున్నారు. ఈ ప్ర‌తిపాద‌న వ‌ల్ల ఎలాంటి వివ‌క్ష‌కు తావు లేకుండా నియ‌మింప‌బ‌డిన‌,డిటాచ్ అయిన వ‌ర్క‌ర్లు, స్వ‌యం ఉపాధి పొందుతున్న వారంద‌రికీ ప్ర‌యోజ‌నం క‌లుగుతుంది. ఆ ర‌కంగా ఇది స‌మాన‌త్వాన్ని, స‌మ్మిళిత‌త్వాన్ని పెంపొందిస్తుంది. బ్రెజిల్ నుంచి భార‌తీయ వ‌ర్క‌ర్లు రీలోకేట్ అయిన త‌ర్వాత వారి సామాజిక భ‌ద్ర‌తా ప్ర‌యోజ‌నాల బ‌దిలీ అనేది స‌రికొత్త విధానం. దీనివల్ల సామాజిక భ‌ద్ర‌తా ప్ర‌యోజ‌నాలు న‌ష్ట‌పోకుండా ఉండ‌డానికి వీలు క‌లుగుతుంది. అలాగే ఇది భార‌తీయ కంపెనీల మొత్తం ఖ‌ర్చు త‌గ్గి పోటీసామ‌ర్థ్యం పెర‌గ‌డానికి వీలుక‌లుగుతుంది. ఎస్‌.ఎస్‌.ఎ రిప‌బ్లిక్ ఆఫ్ ఇండియా, ఫెప‌డ‌రేటివ్ రిప‌బ్లిక్ ఆఫ్ బ్రెజిల్ ల భూభాగాల‌కు వ‌ర్తిస్తుంది.
ఆంధ్ర ప్ర‌దేశ్ లోని తూర్పు గోదావ‌రి జిల్లా లో ప‌డ‌వ బోల్తా పడిన కార‌ణం గా ప్రాణ నష్టం వాటిల్లడం పట్ల సంతాపం తెలిపిన ప్ర‌ధాన మంత్రి

ఆంధ్ర ప్ర‌దేశ్ లోని తూర్పు గోదావ‌రి జిల్లా లో ఒక ప‌డ‌వ బోల్తాపడి ప్రాణ నష్టం వాటిల్లడం పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. “ఆంధ్ర ప్ర‌దేశ్ లోని తూర్పు గోదావరి జిల్లా లో ఒక ప‌డ‌వ బోల్తాపడినందుకు నేను ఎంతగానో దు:ఖిస్తున్నాను. ఆప్తుల‌ ను కోల్పోయిన కుటుంబాల శోకం లో నేను సైతం పాలు పంచుకొంటున్నాను. విషాద ఘ‌ట‌న స్థ‌లం వ‌ద్ద ప్ర‌స్తుతం ర‌క్ష‌ణ కార్య‌క‌లాపాలు కొన‌సాగుతున్నాయి’’ అని ఒక సందేశం లో ప్ర‌ధాన మంత్రి పేర్కొన్నారు.
దీన్ ద‌యాళ్ ఉపాధ్యాయ్ జ‌యంతి సంద‌ర్భంగా ఒఎన్‌జిసి కి ప్ర‌ధాన మంత్రి యొక్క స‌వాలు

పండిత్ దీన్ ద‌యాళ్ ఉపాధ్యాయ్ జ‌యంతి సంద‌ర్భంగా ఒక స‌వాలును స్వీక‌రించ‌వ‌ల‌సిందిగా ఆయిల్ అండ్ నేచుర‌ల్ గ్యాస్ కార్పొరేష‌న్ (ఒఎన్‌జిసి) ని ప్ర‌ధాన మంత్రి శ్రీ న‌రేంద్ర మోదీ ఈ రోజు కోరారు. ‘సౌభాగ్య యోజ‌న’ ప్రారంభ సూచ‌కంగా ఏర్పాటైన ఒక కార్య‌క్ర‌మంలో ఒఎన్‌జిసి అధికారుల‌ను మ‌రియు సిబ్బందిని ఉద్దేశించి ప్ర‌ధాన మంత్రి ప్ర‌సంగిస్తూ, విద్యుత్తు ఆధారంగా వంట చేసి పెట్టే ఒక స‌మ‌ర్ధ‌మైన పొయ్యి (స్ట‌వ్‌) ను రూపొందించే దిశ‌గా కృషి చేయండ‌ని ఉద్బోధించారు. భారత‌దేశం దిగుమ‌తి చేసుకొన్న ఇంధ‌నం పై ఆధార‌ప‌డ‌టాన్ని ఈ నూత‌న ఆవిష్క‌ర‌ణ గ‌ణ‌నీయంగా ప్ర‌భావితం చేయ‌గ‌ల‌ుగుతుంద‌ని ప్ర‌ధాన మంత్రి అన్నారు. ప్ర‌పంచం విద్యుత్తు కార్ల‌ను తీసుకు వ‌చ్చే క‌స‌ర‌త్తు చేస్తుంటే, భార‌త‌దేశంలో విద్యుత్తు కార్ల‌కు తోడు, ఎలక్ట్రిక్ స్ట‌వ్ లు ప్ర‌జ‌ల అవ‌స‌రాల‌ను తీర్చ‌డంలో ఎంత‌గానో ఉప‌యోగ‌ప‌డ‌తాయ‌ని ఆయ‌న చెప్పారు. ఈ రంగంలో స్టార్ట్‌-అప్ లను ఏర్పాటు చేయ‌వ‌ల‌సింద‌ని మరియు ఈ నవకల్పనలో పాలుపంచుకోవ‌ల‌సిందిగా యువ‌త‌ను ఆహ్వానించాలని ఒఎన్‌జిసి కి ఆయ‌న సూచనలు చేశారు.
రైల్వేల రంగం లో స‌హ‌కారం అంశంపై భార‌త‌దేశానికి, కొరియా గ‌ణ‌తంత్రానికి మ‌ధ్య కుదిరిన ఎంఒయు వివ‌రాలు మంత్రివ‌ర్గం పరిశీలనకై నివేద‌న‌

రైల్వేల రంగం లో విజ్ఞాన శాస్త్ర సంబంధ‌మైన మ‌రియు సాంకేతిక విజ్ఞాన ప‌ర‌మైన స‌హ‌కారాన్ని బ‌లోపేతం చేసుకొనేందుకు భార‌త‌దేశం లోని రిస‌ర్చ్ డిజైన్స్ అండ్ స్టాండర్డ్ స్ ఆర్గనైజేశన్ (ఆర్‌డిఎస్ఒ)కు, రిపబ్లిక్ ఆఫ్ కొరియా రైల్‌ రోడ్ రిస‌ర్చ్ ఇన్‌స్టిట్యూట్ (కెఆర్ఆర్ఐ)కి మ‌ధ్య కుదిరిన ఒక అవ‌గాహ‌న పూర్వ‌క ఒప్పంద ప‌త్రం (ఎంఒయు) వివరాలను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం దృష్టికి తీసుకురావ‌డ‌మైంది. ఈ ఎంఒయు పై 2018 జులై 10వ తేదీన సంత‌కాల‌య్యాయి. ప్ర‌భావం: రైల్వే రంగం లోని తాజా ప‌రిణామాలపైన, విజ్ఞానంపైన కొరియా లోని రైల్వే విభాగం తో సంప్ర‌దింపులు జ‌రిపేందుకు ఒక వేదిక‌ ను ఈ ఎంఒయు సిద్ధం చేస్తుంది. ఇది సాంకేతిక నిపుణుల రాక‌పోక‌ల‌కు, నివేదిక‌ల, సాంకేతిక ప‌త్రాల ఆదాన ప్ర‌దానానికి, నిర్దిష్ట సాంకేతిక రంగాల పై దృష్టి సారిస్తూ నిర్వ‌హించే చ‌ర్చా స‌భ‌లు/ కార్య‌శాల‌లకు మరియు శిక్ష‌ణ కు కూడా మార్గాన్ని సుగ‌మం చేస్తుంది. వివరాలు: ఈ ఎంఒయు ఈ కింద పేర్కొన్న రంగాలలో ప్రత్యేక శ్రద్ధ తో కూడిన సహకారానికి ఫ్రేమ్ వర్క్ ను సమకూర్చుతుంది:- పరస్పర ప్రయోజనాలను నెరవేర్చేటటువంటి సంయుక్త పరిశోధనలకు సంబంధించిన ప్రణాళిక రచన మరియు ఆ పరిశోధనల కొనసాగింపు; భారతదేశం లో తాజా రైల్వే ఆర్ అండ్ డి సదుపాయాల స్థాపన లో సహకారం; సాంకేతిక చర్చా సభ లేదా వేదిక కు సంబంధించిన ప్రణాళిక రచన మరియు నిర్వహణ; ఆర్ డిఎస్ఒ సిబ్బందికి కెఆర్ఆర్ఐ ద్వారా స్వల్ప కాల శిక్షణ కార్యక్రమం; నిర్దిష్ట పథకాల కోసం కెఆర్ఆర్ఐ కి, ఆర్ డిఎస్ఒ కు మధ్య సిబ్బంది మార్పిడి కార్యక్రమం; రెండు దేశాల లోను రైల్వే పరిశ్రమ అభివృద్ధికై కన్సల్టెన్సీ; ఉభయ పక్షాలు అంగీకరించే మేరకు మరే విధమైన సహకారపూర్వక కార్యక్రమాలు అయినా సరే.
నగదు రహిత లావాదేవీలు జరపడం మరియు మొబైల్ బ్యాంకింగ్ పై సిబ్బందికి శిక్షణ ఇవ్వడంలో ముందుకు వచ్చిన పిఎమ్ఒ అధికారులు

నగదు రహిత లావాదేవీలను పెంచాలంటూ ప్రధాన మంత్రి శ్రీ నరేంద్ర మోదీ ఇచ్చిన పిలుపునకు అనుగుణంగా ప్రధాన మంత్రి కార్యాలయం (పిఎమ్ఒ) లోని సీనియర్ అధికారులు ఈ రోజు ఒక విశిష్ట కార్యక్రమాన్ని చేపట్టారు. నంబర్ 7, లోక్ కళ్యాణ్ మార్గ్ లో ఉన్న ప్రధాన మంత్రి కార్యాలయం సిబ్బందికి ఇ-వాలెట్స్, యుపిఐ తదితర మొబైల్ అప్లికేషన్స్ ద్వారా రోజువారీ లావాదేవీలను నిర్వహించుకోవడం మరియు మొబైల్ బ్యాంకింగ్ ప్రక్రియల పట్ల అవగాహనను కలిగించడం, శిక్షణ ఇవ్వడం కోసం ఒక వర్క్ షాప్ ను వారు చేపట్టారు. ఈ కార్యక్రమంలో ప్రిన్సిపల్ సెక్రటరీ శ్రీ నృపేంద్ర మిశ్రా, అడిషనల్ ప్రిన్సిపల్ సెక్రటరీ శ్రీ పి.కె. మిశ్రా లతో పాటు ఇతర అధికారులు కూడా పాల్గొన్నారు. నగదు లేకుండా లావాదేవీలను జరిపే విధానం గురించి అధికారులు ఈ సందర్భంగా వివరించారు. అంతేకాకుండా వారి సిబ్బంది తమ తమ ఫోన్ లలో సంబంధిత మొబైల్ యాప్స్ ను డౌన్ లోడ్ చేసుకోవడానికి కూడా అధికారులు తోడ్పడ్డారు. స్మార్ట్ బ్యాంకింగ్ మరియు ట్రాన్సాక్షన్ సొల్యూషన్స్ దిశగా మళ్ళేందుకు అక్కడి వారు ఉత్సాహంగా వర్క్ షాప్ నకు తరలి వచ్చారు; ఈ విషయాలలో వారు ఎంతో ఆసక్తిని కనబరిచారు. ఎస్ బి ఐ, MyGov లకు చెందిన అధికారులు కూడా ఈ కార్య్రక్రమంలో పాలుపంచుకున్నారు.
స్వాతంత్య్ర సమర యోధుడు శ్రీ వి.ఒ. చిదంబరమ్ పిళ్ళై జయంతి సందర్భం లో ఆయనకు శ్రద్ధాంజలి ఘటించిన ప్రధాన మంత్రి

స్వాతంత్య్ర సమర యోధుడు శ్రీ వి.ఒ. చిదంబరమ్ పిళ్ళై జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘మహనీయుడు శ్రీ వి.ఒ. చిదంబరమ్ పిళ్ళై జయంతి సందర్భం లో ఆయన కు ఇదే శ్రద్ధాంజలి. స్వాతంత్య్ర పోరాటాని కి ఆయన అందించినటువంటి గొప్ప తోడ్పాటు కు గాను మన దేశ ప్రజలు ఆయన కు రుణపడి ఉన్నారు. ఆర్థిక ప్రగతి కి మరియు స్వయం సమృద్ధి కి ఆయన ఎనలేని ప్రాధాన్యాన్ని కట్టబెట్టారు. ఆయన ఆదర్శాలు మనకు ఈనాటికీ ప్రేరణ ను అందిస్తూనే వస్తున్నాయి.’’ అని పేర్కొన్నారు.
కృషి క‌ర్మ‌ణ్ పుర‌స్కారాల‌ ను ప్ర‌దానం చేయ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2020 జ‌న‌వ‌రి 2వ తేదీ న గురువారం నాడు క‌ర్నాట‌క లోని తుమ‌కూరు లో ఒక సార్వజనిక సభ లో రాష్ట్రాల‌ కు కృషి క‌ర్మ‌ణ్ పుర‌స్కారాల‌ ను మ‌రియు అభినంద‌న పుర‌స్కారాల ను ప్ర‌దానం చేయ‌నున్నారు. అలాగే, ప్ర‌గ‌తిశీల రైతుల కు వ్య‌వ‌సాయ మంత్రి యొక్క కృషి క‌ర్మ‌ణ్ పుర‌స్కారాల ను కూడా ప్రధాన మంత్రి ప్ర‌దానం చేస్తారు. ఇదే కార్య‌క్ర‌మం లో 2019వ సంవ‌త్స‌రం డిసెంబ‌ర్ నుండి 2020 మార్చి నెల మ‌ధ్య కాలాని కి గాను ప్రధాన మంత్రి కిసాన్ స‌మ్మాన్ నిధి (పిఎం కిసాన్) లో భాగం గా 2000 రూపాయ‌ల మూడో వాయిదా ను ప్ర‌ధాన మంత్రి విడుద‌ల చేసే ఘ‌ట్టం కూడా చోటు చేసుకోనుంది. ఇది ర‌మార‌మి 6 కోట్ల మంది ల‌బ్ధిదారుల కు ప్ర‌యోజ‌న‌క‌రం గా ఉంటుంది. రాష్ట్రాలు / కేంద్రపాలిత ప్రాంతాలు కలుపుకొని ఎనిమిదింటి ల‌బ్ధిదారుల‌ కు పిఎం కిసాన్ ప‌థ‌కం లో భాగం గా ధ్రువ పత్రాల ను కూడా ప్ర‌ధాన మంత్రి అంద‌జేయనున్నారు. ఇదే సంద‌ర్భం లో త‌మిళ నాడు కు చెందిన ఎంపిక చేసిన కొంత మంది రైతుల కు స‌ముద్రం లోతట్టు భాగం లో చేప‌ల ను వేటాడే నౌక‌ల మ‌రియు ఫిషింగ్ వెసల్ ట్రాన్స్‌పాండ‌ర్స్ యొక్క తాళం చెవుల‌ ను కూడా ప్ర‌ధాన మంత్రి ఇవ్వనున్నారు. క‌ర్నాట‌క కు చెందిన ఎంపిక‌ చేసిన కొందరు రైతుల కు కిసాన్ క్రెడిట్ కార్డుల ను (కెసిసి) కూడా ప్ర‌ధాన మంత్రి అంద‌జేస్తారు. స‌భా స్థలి లో ఏర్పాటు చేసినటువంటి ఒక ప్ర‌ద‌ర్శ‌న ను ప్ర‌ధాన మంత్రి సంద‌ర్శిస్తారు. ఈ సంద‌ర్భం లో అక్కడ గుమికూడే వారి ని ఉద్దేశించి ఆయ‌న ప్ర‌సంగిస్తారు.
ఉత్తర ప్రదేశ్ లోని ఎటా జిల్లా లో రహదారి ప్రమాదంలో ప్రాణ నష్టం వాటిల్లడం పట్ల దు:ఖాన్ని వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఉత్తర ప్రదేశ్ లోని ఎటా జిల్లా లో రహదారి ప్రమాదంలో ప్రాణ నష్టం వాటిల్లడం పట్ల దు:ఖాన్ని వ్యక్తం చేశారు. “ఉత్తర ప్రదేశ్ లోని ఎటా జిల్లా లో విషాద సంఘటన జరగడంతో నేను వ్యథ చెందాను. మృతుల కుటుంబాలకు కలిగిన వేదనలో నేను పాలు పంచుకొంటున్నాను. చిన్న పిల్లలు అసువులు బాయడం పట్ల నా సంతాపాన్ని వ్యక్తం చేస్తున్నాను. ఎటాలో జరిగిన ప్రమాదంలో గాయపడిన వారు అత్యంత త్వరగా కోలుకోవాలని ప్రార్థిస్తున్నాను” అని ప్రధాన మంత్రి తన సందేశంలో పేర్కొన్నారు.
గౌడీయ మిషన్ అండ్ మఠ్ శతాబ్ది వేడుకలను ప్రారంభించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు కోల్ కతా లోని గౌడీయ మిషన్ అండ్ మఠ్ శతాబ్ది వేడుకలను ప్రారంభించారు. ఈ సందర్భంగా ప్రధాన మంత్రి ప్రసంగిస్తూ, భారతదేశ నాగరికతా సంబంధ ప్రవృత్తి చాలా కాలంగా చెక్కు చెదరక నిలచి ఉందంటే అందుకు కారణం భారతదేశం ఆధ్యాత్మికంగా చైతన్యవంతంగా ఉండడమేనన్నారు. ఈ ఆధ్యాత్మిక చైతన్యం యుగాల తరబడి పదిలంగా ఉందని ఆయన చెప్పారు. ఈ చైతన్యం భాషను సైతం అధిగమించిందని ప్రధాన మంత్రి అన్నారు. “వైష్ణవ్ జన్ తో తేనే రే కహియే రే” అంటూ సాగే భజన దీనికి ఒక చక్కని ఉదాహరణ అని ఆయన తెలిపారు. వైష్ణవ్ జన్ అనే పదాల స్థానంలో ఆధునిక సందర్భంలో జన్ ప్రతినిధి (ప్రజా ప్రతినిధులు) అనే పదాలను చేర్చవచ్చని ఆయన వివరించారు. భారతీయ సమాజంలో సంస్కరణ ఎల్లప్పుడూ లోపలి నుంచి వచ్చిందని, దీనికి రాజా రామ్ మోహన్ రాయ్, ఈశ్వర్ చంద్ర విద్యాసాగర్ లు ప్రముఖ ఉదాహరణలు అని ప్రధాన మంత్రి గుర్తు చేశారు. ఆ తరువాత గౌడీయ మఠ్ లో జరిగిన ప్రార్ధనలలో ప్రధాన మంత్రి పాలు పంచుకున్నారు.